สกอตแลนด์ตัดสินใจปล่อยมือระเบิด คดีวางระเบิดเครื่องบินโดยสาร เมื่อปี 2531
รัฐมนตรียุติธรรมสกอตแลนด์ กล่าวปกป้องการที่เขาตัดสินใจปล่อยมือระเบิด ที่ถูกจำคุกเกี่ยวกับคดีการวางระเบิดเครื่องบินโดยสารเที่ยวบินที่ 10
ในการประชุมรัฐสภาสกอตแลนด์ วาระที่เต็มไปด้วยอารมณ์ความรู้สึกมีการตอบโต้กันอย่างตรงไปตรงมาเป็นประจำ มีการเรียกสมาชิกรัฐสภา ซึ่งอยู่ในช่วงการพักการประชุมตอนฤดูร้อนนั้นกลับมาประชุมเร็วกว่ากำหนดเพื่อพิจารณาถึงผลกระทบอันเกิดจากการปล่อยตัวชายคนเดียวที่ถูกศาลตัดสินลงโทษจำคุกตลอดชีวิต ในคดีการวางระเบิดเครื่องบินโดยสารเที่ยวบินที่103 ของสายการบินแพน แอมซึ่งตกพินาศที่เมืองลอกเกอร์บีเมื่อปีพุทธศักราช 2531ทำให้คนเสียชีวิตรวม 207 ราย ผู้นำฝ่ายค้าน ไอเอนเกรย์แห่งพรรคกรรมกรสกอตแลนด์ วิพากษ์ตำหนิรัฐมนตรียุติธรรม เคนนี แมกอะสกิลอย่างตรงไปตรงมา นาย เคนนี แมกอะสกิลเป็นผู้ตัดสินใจอนุญาตให้ปล่อยนาย อับเดลบาสเสต อัล-เมกราฮี ออกจากเรือนจำ และกลับไปลิเบียได้โดยให้เหตุผลว่าชายผู้นั้นป่วยหนักใกล้จะเสียชีวิตนั้น ผู้นำฝ่ายค้าน ไอเอน เกรย์ กล่าวไว้ตอนนี้ว่า" รัฐบาลสกอตแลนด์ตัดสินใจผิดพลาด และเกิดผลสะท้อนตามมาที่ไม่เป็นผลดี" เขากล่าวว่าถึงแม้รัฐมนตรียุติธรรมมีหน้าที่พิจารณาคำร้องที่ให้ปล่อยตัวชายผู้นั้นโดยอ้างเหตุผลเพื่อเห็นแก่มนุษยธรรมก็ตามแต่เขาก็ไม่จำเป็นจะต้องเห็นคล้อยตาม แต่รัฐมนตรียุติธรรม เคนนี แมกอะสกิลกล่าวว่า เรื่องนั้นเป็นการตัดสินใจของเขาและเขาขอยืนยันตามนั้นเขากล่าวว่าเมื่อดูทางเลือกทั้งหมดแล้ว การยอมให้นายอัล-เมกราฮีกลับลิเบียเป็นทางออกที่ดีที่สุด นายเคนนี แมกอะสกิลกล่าวไว้ตอนนี้ว่า"ความเจ็บปวดรวดร้าว และความโศรกเศร้าจะคงมีอยู่ต่อไปชั่วกาลนาน ความเจ็บปวดรวดร้าวใจของบางคนจะไม่มีวันหาย ผู้ที่เศร้าโศรกนั้นเราไม่สามารถคาดหมายว่าจะหายเศร้าโศรกหรือลืมเลือน หรือให้อภัยได้ แต่ขณะนี้นาย อัล-เมกราฮีเผชิญกับการลงโทษของผู้ทรงอำนาจจากเบื้องบนซึ่งไม่มีศาลไหนในแผ่นดิน ที่จะกลับคำพิพากษาหรือลบล้างได้นั่นเป็นคำพิพากษาขั้นเด็ดขาด และไม่อาจเปลี่ยนแปลงได้อีก เขากำลังจะตาย" หลายคนที่ใกล้ชิดกับคดีนี้ ในอังกฤษรู้สึกผิดหวังเมื่อนายอัล-เมกราฮีเลิกล้มการอุทธรณ์เมื่อสัปดาห์ที่แล้ว การอุทธรณ์จะทำให้มีการพิจารณาทบทวน และตรวจสอบหลักฐานอีกซึ่งอาจทำให้ทราบว่ามีใครอยู่เบื้องหลังการวางระเบิดดังกล่าวบ้าง และฝ่ายตะวันตกอาจรู้ระแคะระคายอย่างไรบ้างเกี่ยวกับวิสัยที่อาจมีการโจมตีเมื่อเดือนธันวาคมปีพุทธศักราช 2531 รัฐมนตรียุติธรรมสกอตแลนด์ให้คำมั่นว่า เขาจะให้ความร่วมมืออย่างเต็มที่ถ้ามีการสอบสวนที่เป็นอิสระอย่างเต็มที่ สำหรับนายอัล-เมกราฮีนั้นยืนกรานมาตลอดว่าเขาเป็นผู้บริสุทธิ์ชาวลิเบียให้การต้อนับเขาเยี่ยงวีรบุรุษที่ลิเบียเมื่อวันพฤหัสบดี